ಪಿಂಕ್_ಫ್ಲಾಯ್ಡ್
ಅನಿಮಲ್ಸ್‌
ಕ್ನೆಬ್ವರ್ತ್‌ ಕಾರ್ಯಕ್ರಮದ ನಂತರ ಪಿಂಕ್ ತಂಡ ಐಲಿಂಗ್ಟನ್‌ನ 35 ಬ್ರಿಟನಿಯಾ ರೋನಲ್ಲಿ ಮೂರು ಮಹಡಿಯ ಚರ್ಚ್‌ ಮಹಲುಗಳನ್ನು ಕೊಂಡರು. ಅನಿಯಮಿತ ಸ್ಟುಡಿಯೊ ಸಮಯ ಲಭ್ಯತೆಗೆ ವಿನಿಮಯವಾಗಿ ಕಡಿಮೆ ಪ್ರಮಾಣದ ಮಾರಾಟ ಷರತ್ತನ್ನು ಒಳಗೊಂಡಿದ್ದ EMIನೊಂದಿಗಿನ ಒಪ್ಪಂದ ಅಂತ್ಯಗೊಂಡಿತ್ತು. ಅದಕ್ಕಾಗಿ ಅವರು ಈ ಕಟ್ಟಡವನ್ನು ಶೇಖರಣಾ ಸೌಲಭ್ಯವಿರುವ ಒಂದು ಧ್ವನಿಮುದ್ರಣಾ ಸ್ಟುಡಿಯೊ ಆಗಿ ಪರಿವರ್ತಿಸಿದರು. ನೆಲಮಹಡಿಯಲ್ಲಿ ಸ್ಟುಡಿಯೊ ಮತ್ತು ಮೊದಲ ಮಹಡಿಯಲ್ಲಿ ಶೇಖರಣಾ ಸೌಲಭ್ಯವನ್ನು ಈ ಕಟ್ಟಡವು ಹೊಂದಿತ್ತು. ಆದ್ದರಿಂದ, ತಂಡದ ಉಪಕರಣಗಳನ್ನು ಕಟ್ಟಡದ ಒಳಗೆ ಅಥವಾ ಹೊರಗೆ ಸಾಗಿಸಲು ಒಂದು ಯಂತ್ರವನ್ನು ಸ್ಥಾಪಿಸಬೇಕಾಯಿತು. ಮೇಲಿನ ಮಹಡಿಯು ಬಿಲಿಯರ್ಡ್ಸ್‌ ಮೇಜನ್ನು ಹೊಂದಿರುವ ಕಾರ್ಯಾಲಯವಾಯಿತು. ತಮ್ಮ ಉಪಕರಣಗಳನ್ನು ಬಾಡಿಗೆಯ ಮೇಲೆ ನೀಡುವ ಯೋಜನೆಯನ್ನೂ ಹಾಕಿತು. ಆದರೆ ಬಾಡಿಗೆ ವ್ಯವಹಾರವು ವಿಫಲವಾಗಿ ಅದನ್ನು ಬ್ರಯಾನ್‌ ಗ್ರ್ಯಾಂಟ್‌ ಮತ್ತು ರಾಬಿ ವಿಲಿಯಮ್ಸ್‌ ತಮ್ಮ ಸ್ವಾಮ್ಯಕ್ಕೆ ತೆಗೆದುಕೊಂಡರು. ಆದರೆ ಸ್ಟುಡಿಯೊ ಹೆಚ್ಚು ಯಶಸ್ಸು ಕಂಡಿತು. 1975ರ ಬಹುತೇಕ ಅವಧಿ ಸ್ಟುಡಿಯೊ ನಿರ್ಮಾಣದಲ್ಲಿಯೇ ಕಳೆಯಿತು. 1976ರಲ್ಲಿ ತಂಡವು ತನ್ನ ಈ ಹೊಸ ಸ್ಟುಡಿಯೊದಲ್ಲಿ ಎಂಟನೆಯ ಸ್ಟುಡಿಯೊ ಆಲ್ಬಮ್‌ ಅನಿಮಲ್ಸ್‌ ನ ಧ್ವನಿಮುದ್ರಣ ನಡೆಸಿತು. right|thumb|1977ರಲ್ಲಿ ತಂಡವು ಬಿಡುಗಡೆ ಮಾಡಿದ ಎನಿಮಲ್ಸ್‌ ಆಲ್ಬಮ್‌ಗೆ ಬ್ಯಾಟರ್‌ಸೀ ಪವರ್ ಸ್ಟೇಷನ್‌ ರಕ್ಷಾಕವಚ ಚಿತ್ರವಾಗಿ ಬಳಸಲಾಗಿತ್ತು. ವಾಟರ್ಸ್‌ರ ಇನ್ನೊಂದು ಪರಿಕಲ್ಪನೆಯಿಂದ ಆನಿಮಲ್ಸ್‌ ಆಲ್ಬಮ್‌ ಹುಟ್ಟಿಬಂದಿತ್ತು. ಇದರಂತೆ ಮನುಕುಲವು ನಾಯಿ, ಹಂದಿ, ಕುರಿಗಳ ಗತಿಗೆ ಇಳಿದಿತ್ತು. ಜಾರ್ಜ್‌ ಆರ್ವೆಲ್‌ರ ಕೃತಿ ಆನಿಮಲ್‌ ಫಾರ್ಮ್‌ ನಿಂದ ಕಲ್ಪನೆಯನ್ನು ಎರವಲು ಪಡೆಯಲಾಗಿತ್ತು. ಆದರೆ ವಾಟರ್ಸ್‌ರ ಆವೃತ್ತಿಯಲ್ಲಿ, ಕುರಿಗಳು ದಂಗೆಯೆದ್ದು ತಮ್ಮ ದಬ್ಬಾಳಿಕೆಗಾರರನ್ನು ಮಟ್ಟ ಹಾಕುತ್ತವೆ. ಆಲ್ಬಮ್‌ನ ತಾಂತ್ರಿಕ ನಿರ್ಮಾಣಕ್ಕಾಗಿ ಪುನಃ ಬ್ರಯಾನ್‌ ಹಂಫ್ರೀಸ್‌ರನ್ನು ಕರೆಸಲಾಯಿತು. ವಿಷ್‌ ಯು ವರ್‌ ಹಿಯರ್‌ ಗಾಗಿ ಪರಿಗಣಿಸಲಾದ ಎರಡು ಹಾಡುಗಳು 'ರೇವಿಂಗ್ ಅಂಡ್‌ ಡ್ರೂಲಿಂಗ್‌' ಮತ್ತು 'ಗಾಟ್ಟಾ ಬಿ ಕ್ರೆಜಿ' ಕ್ರಮವಾಗಿ 'ಷೀಪ್‌' ಮತ್ತು 'ಡಾಗ್ಸ್‌' ರೂಪದಲ್ಲಿ ಪುನರಾಗಮಿಸಿದವು. 'ಪಿಗ್ಸ್‌ ಆನ್‌ ದಿ ವಿಂಗ್‌' ಒಂಟಿ ಗಿಟಾರ್‌ ಹಾಡನ್ನು ಧ್ವನಿಮುದ್ರಿಸಲು ಸ್ನೊಯಿ ವೈಟ್‌ಗೆ ಹೇಳಲಾಗಿತ್ತು. ವಿನೈಲ್‌ ಬಿಲ್ಲೆ ಬಿಡುಗಡೆಯಾದಾಗ ಈ ಹಾಡನ್ನು ಕೈಬಿಡಲಾಗಿತ್ತು. ಆದರೂ ಎಂಟು ಧ್ವನಿಪಥಗಳ ಕಾರ್ಟ್‌ರಿಡ್ಜ್‌ ಆವೃತ್ತಿಯಲ್ಲಿ ಇದನ್ನು ಸೇರಿಸಲಾಗಿತ್ತು. 1976ರ ಡಿಸೆಂಬರ್‌ ತಿಂಗಳಲ್ಲಿ ಆಲ್ಬಮ್‌ ಸಂಪೂರ್ಣಗೊಂಡು ಅದರ ರಕ್ಷಾಪುಟ ವಿನ್ಯಾಸದ ಕೆಲಸ ಆರಂಭವಾಯಿತು. ಹಿಪ್‌ಗ್ನೋಸಿಸ್‌ ಈ ಜವಾಬ್ದಾರಿಯನ್ನು ಹೊತ್ತು ಮೂರು ಕಲ್ಪನೆಗಳನ್ನು ಪ್ರಸ್ತುತಗೊಳಿಸಿತು. ಆದರೆ ಅಂತಿಮ ಕಲ್ಪನೆಯ ವಿನ್ಯಾಸ ಮಾಡಿದ್ದು ವಾಟರ್ಸ್‌. ಆ ಸಮಯದಲ್ಲಿ ಅವರು ಕ್ಲ್ಯಾಪ್‌ಹ್ಯಾಮ್‌ ಕಾಮನ್‌ ಬಳಿ ವಾಸಿಸುತ್ತಿದ್ದರು. ಅವರು ದಿನವೂ ಬ್ಯಾಟರ್ಸೀ ಪವರ್ ಸ್ಟೇಷನ್‌ ಮೂಲಕ ಹಾದುಹೋಗುತ್ತಿದ್ದರು. ಆ ಸ್ಟೇಷನ್‌ ತನ್ನ ಸಾರ್ಥಕ ಜೀವಾವಧಿಯ ಕೊನೆಯನ್ನು ತಲುಪುತ್ತಿತ್ತು. ಇದರ ಕಟ್ಟಡವನ್ನು ರಕ್ಷಾಪುಟದ ಚಿತ್ರವನ್ನಾಗಿ ಆಯ್ಕೆ ಮಾಡಲಾಯಿತು. ತಂಡವು ಆಲ್ಗೀ 30 ft ಎಂಬ ಹಂದಿಯ ಆಕಾರದಲ್ಲಿದ್ದ ಬಲೂನೊಂದನ್ನು ಕೊಂಡಿತು. ಹೀಲಿಯಮ್‌ ಅನಿಲದಿಂದ ಅದನ್ನು ಭರಿಸಿ ಡಿಸೆಂಬರ್‌ 2ರಂದು ಅದನ್ನು ನಿಗದಿತ ಸ್ಥಳದಲ್ಲಿ ಕಟ್ಟಲಾಯಿತು. ಒಂದು ವೇಳೆ ಅದು ಹಾರಿಹೋದಲ್ಲಿ ಅದಕ್ಕೆ ಗುಂಡು ಹಾರಿಸಲು ಒಬ್ಬ ಬಂದೂಕುಧಾರಿಯನ್ನೂ ಕರೆಸಲಾಯಿತು. ದುರದೃಷ್ಟವಶಾತ್‌ ಮೋಡ ಕವಿದ ವಾತಾವರಣವಿದ್ದ ಕಾರಣ ಚಿತ್ರೀಕರಣವನ್ನು ಮುಂದೂಡಲಾಯಿತು. ಇನ್ನೊಂದು ದಿನ ಬರುವಂತೆ ಬಂದೂಕುಧಾರಿಗೆ ತಿಳಿಸಲು ಒ'ರೂರ್ಕ್‌ ಮರೆತರು. ಬಲೂನು ಬಿಡಿಸಿಕೊಂಡು ಆಕಾಶದಲ್ಲಿ ಹಾರಿಹೋಯಿತು. ಕಡೆಗೆ ಅದು ಕೆಂಟ್‌ನಲ್ಲಿ ಬಿದ್ದು ಯಾರೋ ಸ್ಥಳೀಯ ರೈತನಿಗೆ ಸಿಕ್ಕಿತು. 'ಬಲೂನಿನಿಂದ ತನ್ನ ಹಸುಗಳಿಗೆ ಭಯವಾಯಿತು' ಎಂದು ರೈತನು ಕುಪಿತನಾಗಿದ್ದನು. ಮೂರನೆಯ ದಿನ ಚಿತ್ರೀಕರಣವು ಮುಂದುವರೆಯಿತು. ಆದರೆ ಹಂದಿಯ ಚಿತ್ರವು ನಂತರ ರಕ್ಷಾಪುಟದ ಮೇಲಿರಿಸಲಾಯಿತು. ಏಕೆಂದರೆ, ಆ ಪವರ್‌ ಸ್ಟೇಷನ್‌ನ ಮುಂಚಿನ ಚಿತ್ರಗಳ ಗುಣಮಟ್ಟವು ಚೆನ್ನಾಗಿತ್ತು. ಆಲ್ಬಮ್‌ನ ನಿರ್ಮಾಣದ ವೇಳೆ ರಾಯಧನದ ಹಂಚುವಿಕೆಯ ವಿವಾದವು ಸಾಕಷ್ಟು ಕಿರಿಕಿರಿಯನ್ನುಂಟು ಮಾಡುತ್ತಿತ್ತು. ಹಾಡೊಂದರ ಮೇರೆಗೆ ರಾಯಧನವನ್ನು ನೀಡಲಾಗುತ್ತಿತ್ತು. ಆಲ್ಬಮ್‌ನ ಒಂದು ಬದಿಯ ಪೂರ್ತಿ ಭಾಗದಲ್ಲಿ ಹರಡಿಕೊಂಡಿದ್ದ 'ಡಾಗ್ಸ್‌' ಹಾಡನ್ನು ಗಿಲ್ಮೊರ್‌ ರಚಿಸಿದ್ದರಾದರೂ, ಅವರು ವಾಟರ್ಸ್‌ಗಿಂತಲೂ ತೀರಾ ಕಡಿಮೆ ರಾಯಧನ ಪಡೆದರು. (ವಾಟರ್ಸ್‌ ಎರಡು ಭಾಗದಲ್ಲಿದ್ದ 'ಪಿಗ್ಸ್‌ ಆನ್‌ ದಿ ವಿಂಗ್‌' ಹಾಡಿಗೆ ಕೊಡುಗೆ ನೀಡಿದ್ದರು). ಈ ಹಾಡು ವಾಟರ್ಸ್‌ರ ಖಾಸಗಿ ಜೀವನವನ್ನು ಉಲ್ಲೇಖಿಸುತ್ತದೆ. ಗ್ರೇಟ್ಫುಲ್‌ ಡೆಡ್‌ನ ವ್ಯವಸ್ಥಾಪಕ ರಾಕ್‌ ಸ್ಕಲಿಯ ಪತ್ನಿ ಕ್ಯಾರೊಲೀನ್‌ ಆನ್‌ ಕ್ರಿಸ್ಟಿ ಬಗ್ಗೆ ವಾಟರ್ಸ್‌ರ ಪ್ರೇಮವಿತ್ತು. ಜೂಡಿರೊಂದಿಗಿನ ವಾಟರ್ಸ್‌‌ರ ವಿವಾಹದಲ್ಲಿ ಯಾವುದೇ ಮಕ್ಕಳಾಗಲಿಲ್ಲ, ಆದರೆ ಕ್ಯಾರೊಲೀನ್‌ರೊಂದಿಗೆ ಸಂಬಂಧ ಬೆಳೆಸಿ, 1976ರ ನವೆಂಬರ್‌ ತಿಂಗಳಲ್ಲಿ ಸಂತಾನ ಪ್ರಾಪ್ತಿಯಾಯಿತು. ಗಿಲ್ಮೊರ್‌ ಕೂಡ ಮೊದಲ ಮಗುವನ್ನು ಪಡೆದ ಕಾರಣ ಆಲ್ಬಮ್‌ಗೆ ಇನ್ಯಾವ ರೀತಿಯ ಕೊಡುಗೆಯನ್ನೂ ನೀಡಲು ಸಾಧ್ಯವಾಗಲಿಲ್ಲ. ಇದೇ ರೀತಿ ಮೇಸನ್‌ರಾಗಲೀ ರೈಟ್‌ ಆಗಲೀ ಆನಿಮಲ್ಸ್‌ ಆಲ್ಬಮ್‌ಗೆ ಗಮನಾರ್ಹ ಕೊಡುಗೆ ನೀಡಲಿಲ್ಲ. (ರೈಟ್‌ಗೆ ಲೇಖನ ಕ್ರೆಡಿಟ್‌ ನೀಡದ ಮೊದಲ ಪಿಂಕ್‌ ಫ್ಲಾಯ್ಡ್‌ ಆಲ್ಬಮ್‌ ಇದು). ರೈಟ್‌ ತಮ್ಮ ವೈವಾಹಿಕ ಜೀವನದಲ್ಲಿ ಸಮಸ್ಯೆಯನ್ನೆದುರಿಸುತ್ತಿದ್ದರು. ಜೊತೆಗೆ ವಾಟರ್ಸ್‌ರೊಂದಿಗಿನ ಅವರ ಸಂಬಂಧ ಸಹ ಹದಗೆಟ್ಟಿತ್ತು. "Animals was a slog. It wasn't a fun record to make, but this was when Roger really started to believe that he was the sole writer for the band. He believed that it was only because of him that the band was still going, and obviously, when he started to develop his ego trips, the person he would have his conflicts with would be me."